Drakefisker

Drakefisker er flere arter giftige fisk, i slektene Pterois og Dendrochirus. Alle er skorpionfisker.

Drakefisker er rovfisk. Når de jakter, avskjærer de byttet med sine store finner, og sluker det deretter. Drakefiskene hører hjemme i den indopasifiske regionen. De kan gjenkjennes på sine ekstremt lange og piggete ryggfinner, og har et stripete utseende, rødt, brunt eller svart på hvitt. De er tilgjengelige i akvariehandelen, men giften i piggene er ekstremt smertefull, og drakefisk anbefales derfor kun til den forsiktige akvaristen.

De er hardføre og sykdomsresistente fisk, men det har ikke blitt rapportert om at noen har klart å ale dem opp i akvarium. 

Kategori:Uerfamilien
Kategori:Akvariefisk

zh:獅子魚